Source: https://mediatorcalinasorescu.wordpress.com/
Timestamp: 2017-03-30 22:31:38+00:00
Document Index: 26268209

Matched Legal Cases: ['articolul 20', 'articolul 58', 'articolul 59', 'articolul 60', 'articolul 601', 'articolul 63', 'articolul 64', 'CSM ', 'CSM ']

Mediator Călina Sorescu | Modul în care ne trăim viața este o alegere personală. Pentru o viață de calitate, alege medierea!
Tagged with:acord de mediereînțelegerebunuri comunedevălmășiedivorținstanțămediatornoul Cod civilpartajpartaj bunuri comunerestituirea taxei judiciare de timbru
Recuperarea taxei judiciare de timbru	18
Tagged with:acord de mediereart. 63 L 192/2006medierepartajrecuperarecuperarea taxeirestituirea taxei judiciare de timbrusuccesiunetaxa de timbrutaxa judiciară de timbru
Autoritatea părintească – exercitarea autorității părintești în cazul părinților divorțați/separarați	11
Înțelegerea/acordul părinților în ce privește locuința copilului după divorț, este o condiție obligatorie în cazul divorțului la notar, în caz contrar, notarul public va resinge cererea de divorț (art. 375 CC). În situația divorțului în instanță, atunci când părinții nu au ajuns la un acord sau acordul acestora încalcă interesul superior al copilului, locuința copilului se stabilește odată cu pronunțarea divorțului, la părintele cu care locuiește în mod statornic sau, în cazul în care a locuit cu ambii părinți până la divorț, la unul dintre ei, ținând seama de interesul superior al copilului. În mod cu totul excepțional, în situația în care interesul superior al copilului o impune, instanța poate stabili locuința copilului, la bunici, alte rude, alte persoane ori o instituție de ocrotire (art. 400 CC).
Pentru constatatarea divorțului de către notarul public, acordul părinților în privința programului de legături personale cu copilul este obligatoriu, în caz contrar, notarul va respinge cererea de divorț (art. 375 CC). Stabilirea/modificarea programului de legături personale cu copilul poate fi solicitată de cărte părintele interesat instanței de tutelă, chiar și după divorț.
Înțelegerea/acordul părinților în privința contribuției fiecăruia la cheltuielile de creștere, educare, învățătură și pregatire profesională a copilului după divorț, este o condiție obligatorie în cazul divorțului la notar, în caz contrar, notarul public va resinge cererea de divorț (art. 375 CC). Acordul părinților în privința acestui aspect, dacă nu contravine interesului superior al copilului, poate fi încuviințat de instanța de tutelă.
Tagged with:acordautoritatea părinteascăînțelegerecheltuieli de creștere și educarecontribuția părințilorcopiiicopilinteresul suerior al copiluluilegături personalelocuința copiluluimediatormedierepesnie de întreținereprogram de vizitarepărinte nerezidentSine qua non
Divorțați ca soți, împreună ca părinți	01
Tagged with:copildivorțdreptimpreună părințiintereseinteresul suerior al copiluluimediatorobligațieprivilegiupărintesoțistatutul de părinte
Drepturile și obligațiile patrimoniale ale soților – regimul matrimonial și aplicabilitatea medierii	22
Tagged with:acordacord de mediereconfidențialitateconvenție matrimonialădialoglocuința familieimediatormedierenegociereregimul matrimonial
Succesiunea/partajul succesoral, după intrarea în vigoare a noului Cod civil, din perspectiva medierii	02
– pe cale notarială (doar dacă moștenitorii se înțeleg);
– prin promovarea unei acțiuni în instanță.
– se inițiază de către cel interesat (care are vocaţie succesorală concretă), printr-o cerere în care se menționează starea civilă a defunctului, numele, prenumele și domiciliul moștenitorilor prezumtivi, bunurile defunctului (cu menționarea valorii acestora), pasivul succesoral etc;
– se inițiază la biroul notarial competent teritorial (biroul din circumscripţia teritorială a judecătoriei în raza căruia a avut ultimul domiciliu defunctul);
– se poate finaliza numai în cazul în care există bună înțelegere între moștenitori din toate punctele de vedere (aceștia nu își contestă calitatea de moștenitor, se înțeleg în privința compunerii masei succesorale și a drepturilor care li se cuvin fiecăruia – în cazul în care succesiunea privește bunuri comune ale defunctului și ale soțului supraviețuitor, cotele de contribuție ale acestora trebuie, de asemenea, stabilite prin acordul moștenitorilor);
– după citarea moştenitorilor legali (la ora stabilită și comunicată pe citație de către notarul public) și dezbaterea succesiunii (înscrisuri, declarații, martori), dacă nu au apărut neînțelegeri, la 20 de zile de la încheierea finală, se va elibera certificatul de moștenitor (câte un exemplar fiecărui succesor), care va cuprinde constatările notarului în ce privește patrimoniul succesoral, numărul şi calitatea moştenitorilor, precum şi cotele ce revin fiecăruia din patrimoniul stabilit (adică, 1/2, 1/3 etc din masa succesorală), dar nu înainte de achitarea taxelor succesorale şi a onorariilor;
– dacă eliberarea certificatului de moștenitor a fost facută cu încălcarea drepturilor succesorale, acesta poate fi contestat, de către cel interesat, în instanța de judecată.
– se inițiază de către cel interesat (care are vocaţie succesorală concretă) printr-o cerere în care trebuie să se arate persoanele între care urmează a avea loc partajul, titlul pe baza căruia se cere împărțeala, toate bunurile supuse partajului, evaluarea lor, locul unde acestea se află, precum și persoana care le deține sau le administrează;
– înainte de depunerea cererii la instanță, cel interesat este obligat să se adreseze notarului pentru îndeplinirea procedurii notariale de verificare a registrelor notariale, în urma căreia se va elibera o încheiere înregistrată în Registrul General Notarial și care se va anexa cererii de chemare în instanță;
– după citarea părților, la termenele stabilite de către instanță se dezbate succesiunea (în situația contestării calității de moștenitor și/sau a masei succesorale și/sau a drepturilor ce se cuvin fiecăruia și/sau a cotei de contribuție atunci când succesiunea privește bunuri comune ale defunctului și ale soțului supraviețuitor și/sau a dreptului de opțiune succesorală și/sau a actelor de acceptare tacită a moștenirii) pe baza înscrisurilor, declarațiilor și prin proba testimonială (cu martori), instanța stabilind calitatea de moștenitor a fiecăruia, masa succesorală, precum și cota la care are dreptul fiecare;
– după ce instanța a stabilit calitatea de moștenitor a fiecăruia, masa succesorală, precum și cota la care are dreptul fiecare, se va putea face partajul succesoral;
– partajarea succesorală pune capăt stării de indiviziune prin transformarea cotelor-părți, la care are dreptul fiecare, în drepturi de proprietate individuale asupra bunurilor ce fac parte din masa partajabilă, prin atribuirea efectivă a acestora moştenitorilor;
– pe tot parcursul procesului instanța va stărui ca părțile să împartă bunurile prin bună învoială (art. 673^4, CPC);
– dacă părțile ajung la un acord în privința partajării, instanța va hotărî potrivit învoielii acestora, chiar dacă printre cei interesați se află minori sau persoane puse sub interdicție, însă numai cu încuviințarea prealabilă a autorității tutelare, precum și, dacă este cezul, a ocrotitorului legal (art. 673^4, CPC);
– în cazul în care părțile au ajuns la o învoială, oricând în cursul judecății, chiar și fără să fi fost citate, se pot înfățișa pentru a cere o hotărâre care să consfințească înțelegerea lor (art. 271, CPC);
– în situația în care părțile nu se învoiesc asupra valorii bunurilor partajabile, loturilor, măsurătorilor etc, instanța va identifica, evalua și stabili tot ce este necesar prin intermediul unor experți (alesi de părți/stabiliți de către instanță) a căror onorariu va fi suportat de către părți;
– partajul se poate face în natură, proporțional cu cota-parte a fiecăruia sau prin atribuirea întregului bun în schimbul unei sulte, în favoarea unuia sau a mai multor coproprietari, ori prin vânzarea bunului în modul stabilit de coproprietari (în maxim 6 luni) sau prin licitație publică de către executorul judecătoresc;
– partajul este valabil și dacă nu cuprinde toate bunurile comune, cele omise putând face obiectul unui alt partaj;
– în situația în care partajul nu se poate realiza în niciuna dintre modalitățile prevăzute de lege, instanța va hotărî închiderea dosarului (art. 673^14, CPC).
Tagged with:acord de mediereînțelegereînvoialămoștenirepartajrestituirea taxei judiciare de timbrusuccesiune
Noutățile Codului civil din perspectiva unui mediator – Drepturile și obligațiile patrimoniale ale soților (locuința familiei)	07
Tagged with:acordînchiriereîncredereînțelegerecartea funciarăCodul civilconsimțământcontractconvenție matrimonialăcopiicopiiidivorțeazăfamiliafoștii soțiimobilinstanțăintresul superior al copiluluilocuințalocuința familieimedierenoutățile Codului civilpărțiregimul matrimonialsoțisoții
Noutățile Codului civil din perspectiva unui mediator – Drepturile și obligațiile patrimoniale ale soților (regimul matrimonial)	04
Tagged with:acord de mediereînțelegereînvoialăbunuriCodul civilconfidențialconfidențialitateconflictconsimțământul părțilorcontractconvenție matrimonialădevălmășiedisputădrepturile și obligațiile matrimonialefamilieinteresintereseinteresul suerior al copiluluilocuințalocuința familieimediatormedierenevoinotarnoul Cod civilpot alegeregimul matrimonialsoțilorsoluționare
Medierea în sprijinul celor care vor să încheie, sau au încheiat un contract de întretinere cu uzufruct viager	23
Contractul oneros este definit, la art. 945 din Codul Civil, ca fiind acela în care fiecare parte voiește a-și procura un avantaj, iar la art. 947 se arată că acest tip de contract poate fi comutativ, atunci când obligația unei părti este echivalentul obligației celeilalte, și aleatoriu, când echivalentul depinde, pentru una sau toate părțile, de un eveniment incert.
Contractul de întreţinere cu uzufruc viager este un contract cu titlu oneros, aleatoriu, în temeiul căruia una din părţi transmite celeilalte proprietatea unuia sau mai multor bunuri, în schimbul obligaţiei pe care aceasta şi-o asumă de a-i presta, în natură, cele necesare traiului în tot timpul vieţii. Este aleatoriu, deoarece durata obligaţiei debitorului (a celui care prestetează succesiv/întreținătorul) este în funcţie de durata vieţii creditorului (a celui care primește prestația/întreținutul), eveniment incert.
Acest tip de contract, teoretic, are menirea de a veni în ajutorul parților între care se încheie, de a crea avantaje fiecărei părți. Adică, părții care înstrăinează, cea care dă nuda proprietate, păstrând posesia pe timpul vieții sale, păstrând dreptul de folosință, îi este asigurat suportul material și moral, la o vârstă la cere are nevoie de acest suport, iar parții care își asumă obligația prestațiilor succesive, în condițiile contractului, după dispariția părții care primește prestația, îi revine și posesia bunului/rilor, primește dreptul de folosință a bunului/rilor primit/e, a cărei/or nudă proprietate o are deja.
Dincolo de aspectele legale a acestui tip de contract, de reglementările speciale, de definirea termenilor contractuali, de obligațiile și riscurile asumate, de interpretări, de disputele născute privind rezilierea/rezoluțiunea contractului (cine, când, cum și în ce condiții poate înceta/încheia acest contract pe durata vieții creditorului-întreținut), precum și de modul (”la kilogram”, după părerea mea) în care sunt întocmite aceste contracte, cert este că, adesea apar probleme între părți, cauzate de subiectivismului naturii umane.
Am sesizat, de-a lungul timpului, că atunci când intervin aceste probleme, generic vorbind, ele au drept cauză, pe de-o parte, lipsa de informare a părților în ce privește drepturile, obligațiile și riscurile pe care și le asumă fiecare semnatar al contractului, iar pe de altă parte, lipsa comunicării, a dialogului real, a negocierii intereselor fiecăruia, atât înainte cât și după semnarea contractului. Adică, oamenii nu prea se derenjează, din varii motive, mai mult sau mai puțin obiective, să consulte un specialit care să îi ajute să înțeleagă ce semnează, să îi informeze în privința riscurilor pe care și le asumă. Mai pe înțelesul tuturor, nu sunt informați ”ce se întâmplă dacă… ?” Astfel că, fiecare parte, în baza celor scrise în contract, de regulă, cu titlu generic, fără a fi făcute precizări (cum, ce, cât, când etc) își face o anumită imagine, are anumite așteptări, care, aparent, crează o stare de acord cu cealaltă parte, însă după o perioadă de timp constată că lucrurile nu sunt așa cum și-au imaginat, sau cum s-au așteptat și inevitabil se ajunge la conflict, la lipsa dialogului și mai apoi chiar la litigiu.
Începând de la momentul în care părțile constată că există nemulțumiri, rareori mai poate fi vorba de comunicare, de dialog real între cei implicați și în aceste condiții, de regulă, disputa/conflictul se tranșează în instanță, fiecare parte uitând parcă, cu desăvârșire, motivele pentru care au încheiat acel contract, interesele care i-a unit și care, cu siguranță, au o reală importanță pentru fiecare dintre ei.
De regulă, acest tip de contract se realizează mai cu seamă între părți înrudite, astfel că, în acest caz, relația părților, cât și relația acestora cu celelalte rude poate fi afectată, uneori iremediabil, neînțelegerile având repercusiuni dintre cele mai neplăcute asupra tuturor membrilor familiei.
De aceea, înainte de a încheia acest tip de contract, sau ulterior încheierii lui, vă recomand să apelați cu încredere la un mediator autorizat, pe care îl puteți găsi pe site-ul Consiliului de mediere: http://www.cmediere.ro.
Înainte de a semna un contract de întreținere cu uzufruct viager, chiar și înainte de a apela la notarul public, medierea vă este utilă deoarece:
– puteți discuta cu cealaltă parte fiecare aspect al viitorului contract, al viitoarei relații, orice detaliu care vă este neclar, vă neliniștește, sau asupra căruia aveți dubii, orice problemă pe care o considerați importantă pentru dumneavoastră, în condiții de dialog civilizat și de confidențialitate deplină;
– fiecare parte își poate negocia interesele, cu sprijinul mediatorului profesionist, acesta având obligația de a conduce procesul de mediere în mod nepărtinitor, de a păstra un permanent echilibrul între părți (alin. 2, art. 30 din L 192/2006);
– dacă vă aflați în impas pe parcursul discuțiilor/negocierilor, mediatorul vă va ajuta să depășiți aceste momente, astfel încât, la finalul medierii, soluția/soluțiile aleasă/se de comun acord de către părți, va/vor aduce avantaje și va/vor crea premisele unei relații durabile, bazată pe încredere recirocă;
– după ce ați stabilit de comun acord detaliile de desfășurare/execuție ale contractului, acestea pot fi cuprinse în acordul de mediere, în formă scrisă, astfel încât, aceste obligații fiind detaliate, pe cât posibil, discutate, înțelese și asumate de comun acord, se va diminua drastic riscul apariției unor diferențe majore între așteptările, anterioare semnării contractului, și faptele fiecăruia, ulterioare semnării contractului;
– acordul de mediere poate face parte din contractul de întreținere cu uzufruct viager, ca anexă, în condițiile în care părțile prezintă notarului un astfel de acord, sau anunță notarul că doresc acest lucru și contactează un mediator pentru a încheia un acord (la biroul mediatorului sau acolo unde doresc, au nevoie părțile);
– costurile dumneavoastră cu medierea, din punct de vedere al timpului, banilor și nervilor, sunt cu siguranță cu mult mai reduse decât costurile care pot să apară ulterior, în situația în care veți fi nevoiți să mergeți în instanța de judecată;
– nu în ultimul rând, puteți să preveniți posibilele dispute, neînțelegeri, conflicte, litigii, care de cele mai multe ori influențează în mod negativ atât viața părților, cât și a celor din jurul lor, a familiei.
Dacă sunteți deja parte a unui contract de întreținere cu uzufruct viager și aveți nemulțumiri, aveți o dispută, sunteți în conflict cu cealaltă parte, nu vă mai vorbiți, recomandarea mea este, atât înainte de a vă adresa instanței de judecată, cât și după ce v-ați adresat acesteia, să apelați la mediere, deoarece în situația în care conflictul se tranșează în instanță, lucrurile stau cam așa:
– cu siguranță una din părți va pierde procesul (da, vă gândiți că nu veți fi dumneavoastră! 🙂 – eu cred că, în acest tip de dispute, nimic nu este sigur, totul este interpretabil și subiectiv);
– ambele părți pierd din punct de vedere financiar; cheltuielile creditorului-întreținut, dacă acesta se adresează instanței de judecată, sunt: taxa judiciară de timbru – 3% din valoarea bunului/rilor înstrăinate prin contract, taxele de timbru judiciar, onorariul avocatului, alte cheltuieli inerente unui proces (martori, drumuri etc), precum și suportarea tuturor cheltuielilor cu întreținerea proprie, deoarece atâta vreme cât sunteți în litigiu, cu siguranță debitorul-întreținător nu o să vă mai sprijine; cheltuielile debitorului-întreținător, dacă acesta nu și-a îndeplinit obligațiile contractuale, sunt: taxa judiciară de timbru – 3% din valoarea bunului/rilor, a căror nudă proprietate ați primit-o prin contract, taxele de timbru judiciar, onorariul avocatului, alte cheltuieli inerente unui proces (martori, drumuri etc), precum și sumele pe care le-ați alocat întreținerii creditorului, până la data rezilierii contractului;
– ambele părți pierd din punct de vedere moral și spiritual, mai cu seamă atunci când acest contract este încheiat între persoane înrudite; contractul poate fi reziliat, dar odată cu rezilierea acestuia, nu puteți rezilia îndoiala privind moralitatea unui astfel de demers, precum și legătura dumneavoastră de sânge, care poate satisface omului nevoia de apartenență;
– ambele părți pierd foarte mult dacă privim problema din punct de vedere al timpului (termenele în instanțele de judecată sunt nesfârșite, iar după fond, nu uitați, mai există căile de atac);
– viața ambelor părți va fi influențată în mod negativ de acest proces și va fi supusă unui stres continuu, dacă ținem cont de faptul că un proces înseamnă și ”spălatul rufelor în public”, interogatorii, martori etc.
Beneficiile medierii în această situație, pot fi:
– vă oferiți șansa unui dialog real cu cealaltă parte și vă puteți asculta reciproc problemele, căutând cu ajutorul mediatorului o soluție/soluții convenabilă/e, avantajoasă/e pentru fiecare, în condiții de confidențialitate deplină;
– aveți ocazia de a fi ascultat și de a asculta, fără întreruperi, într-o atmosferă civilizată, relaxată, fără a fi nevoiți să respectați proceduri rigide, fără a exista termene nesfărșite și ore lungi de așteptare pe holuri;
– fiecare parte își poate negocia interesele, cu sprijinul mediatorului, acesta având obligația de a conduce procesul de mediere în mod nepărtinitor, de a păstra un permanent echilibrul între părți (alin. 2, art. 30 din L 192/2006);
– dacă vă aflați în impas pe parcursul discuțiilor/negocierilor, mediatorul vă va ajuta să depășiți aceste momente, astfel încât să puteți ajunge la o soluție/soluții convenabilă/e fiecărei părți, o soluție/soluții avantajoasă/e care să creeze premisele unei relații mai bune, durabile, bazată pe încredere recirocă;
– părțile pot solicita mediatorului ca desfășurarea ședinței/ședințelor de mediere să aibă loc în funcție de timpul lor disponibil și în locul în care doresc, sau au nevoie acestea (ședința de mediere nu este obligatoriu să se desfășoare în biroul mediatorului, acesta se poate deplasa, la solicitarea părților, acolo unde este nevoie);
– după ce veți stabili de comun acord modalitatea/soluția/soluțiile de continuare a contractului, aceasta/acestea poate/pot fi cuprinsă/e în acordul de mediere, astfel, obligațiile fiind înțelese și asumate de comun acord, detaliat, pe cât posibil, se va diminua pe viitor drastic riscul apariției nemulțumirilor, neînțelegerilor, conflictelor;
– acordul de mediere poate fi prezentat notarului și poate face parte dintr-un act adițional al contractul încheiat anterior, ca anexă, sau poate fi prezentat instanței de judecată pentru încuviințare, dacă există deja un proces pe rol, chiar și înaintea termenului stabilit, caz în care, după pronunțatrea hotărârii de expedient dată în baza învoielii părților, cel interesat poate să ceară restituirea taxei judiciare de timbru (3%), dacă aceasta s-a achitat;
– costurile dumneavoastră cu medierea, din punct de vedere al timpului, banilor și nervilor, sunt cu siguranță mult mai reduse decât costurile pe care ar trebui să le suportați dacă urmați calea clasică, instanța de judecată, așa cum am arătat mai sus;
– puteți să vă restabiliți relațiile, să continuați executarea contractului, sau să renunțați la executarea acestuia, prevenid alte viitoare posibilele dispute, neînțelegeri, conflicte, care vă pot afecta în mod negativ atât viața dumneavoastră cât și a celor din jur, a familiei.
Ca o concluzie, pot spune doar că, părțile semnatare ale unui contract de întreținere cu uzufruct viager, au posibilitatea, atât înainte cât și după încheierea contractului, să stabilească de comun acord detaliile de bună executare ale acestuia, fără ca cineva să se poată împotrivi, atâta vreme cât voința acestora nu contravine legii, dacă aceștia înțeleg că pot să apeleze la ajutorul unui profesionist, cu sau fără prezentarea la instanța de judecată.
Este uitil de știut că:
Potrivit art. 20 din OUG. 51/2008 privind ajutorul public judiciar, persoana care îndeplineşte condiţiile prevăzute la art. 8 alin. (1) sau (2) din prezenta ordonanță, va putea beneficia de restituirea taxelor de timbru și a sumelor acordate cu titlu de onorariu mediatorului și dacă vor apela la mediere înainte de declanșarea procesului civil dar și după declanșarea acestuia, dar înainte de prima zi de înfățișare.
Tagged with:acord de mediereînțelegereîntreținereînvoialăconflictcontractdialogdisputăinstanțăintereselitigiunegocierenotarpărțiuzufructviager
LA MULTI ANI TUTUROR CITITORILOR!	Imagine
Evaluează asta:	Written on 31/12/2012	Legea 115 din 4 iulie 2012 (Legea 115/2012)	17
Lege pentru modificarea si completarea Legii nr. 192/2006 privind medierea si organizarea profesiei de mediator
Publicata inMonitorul Oficial 462 din 9 iulie 2012 (M. Of. 462/2012)
Art. I. – Legea nr. 192/2006 privind medierea si organizarea profesiei de mediator, publicata in Monitorul Oficial al Romaniei, Partea I, nr. 441 din 22 mai 2006, cu modificarile si completarile ulterioare, se modifica si se completeaza dupa cum urmeaza:
„Art. 7. –
„Art. 10. –
Institutiile si celelalte persoane juridice care desfasoara, conform art. 9, programe de formare profesionala a mediatorilor se inscriu de catre Consiliul de mediere pe o lista, care va fi pusa la dispozitia celor interesati la sediul sau, al instantelor judecatoresti si al autoritatilor administratiei publice locale, precum si la sediul Ministerului Justitiei si pe pagina de internet a acestuia.”
„Art. 18. –
„(2) Sedintele Consiliului de mediere se desfasoara in prezenta a cel putin 7 membri si sunt publice, cu exceptia cazului in care membrii sai hotarasc altfel.”
7. La articolul 20, litera m1) se modifica si va avea urmatorul cuprins:
„m1) organizeaza alegerile pentru urmatorul consiliu de mediere si elaboreaza procedurile de organizare a alegerilor. Declansarea procedurii de organizare a alegerilor se face cu 6 luni inainte de expirarea mandatului Consiliului de mediere la acea data;”.
„(4) In cazul in care conflictul mediat vizeaza transferul dreptului de proprietate privind bunurile imobile, precum si al altor drepturi reale, partaje si cauze succesorale, sub sanctiunea nulitatii absolute, acordul de mediere redactat de catre mediator va fi prezentat notarului public sau instantei de judecata, pentru ca acestea, avand la baza acordul de mediere, sa verifice conditiile de fond si de forma prin procedurile prevazute de lege si sa emita un act autentic sau o hotarare judecatoreasca, dupa caz, cu respectarea procedurilor legale. Acordurile de mediere vor fi verificate cu privire la indeplinirea conditiilor de fond si de forma, notarul public sau instanta de judecata, dupa caz, putandu-le aduce modificarile si completarile corespunzatoare cu acordul partilor.”
9. La articolul 58, dupa alineatul (4) se introduce un nou alineat, alineatul (41), cu urmatorul cuprins:
„(41) Mediatorul este tinut de obligatiile prevazute la alin. (4) si in cazul in care prin acordul de mediere se constituie, se modifica sau se stinge orice drept real imobiliar.”
„Art. 59. –
11. Dupa articolul 59 se introduc doua noi articole, articolele 591 si 592, cu urmatorul cuprins:
„Art. 591. –
Art. 592. –
Cererea adresata instantei, privind pronuntarea unei hotarari care sa consfinteasca intelegerea partilor rezultata din acordul de mediere, este scutita de plata taxei judiciare de timbru, cu exceptia cazurilor in care acordul de mediere priveste transferul dreptului de proprietate asupra unui bun imobil, a altor drepturi reale, partaje si cauze succesorale.”
„SECTIUNEA a 5-a Medierea in cazul unui litigiu pe rolul instantelor de judecata”
13. Dupa articolul 60 se introduce un nou articol, articolul 601, cu urmatorul cuprins:
„Art. 601. –
16. La articolul 63, dupa alineatul (2) se introduce un nou alineat, alineatul (21), cu urmatorul cuprins:
„(21) Instanta de judecata nu va dispune restituirea taxei judiciare de timbru platite pentru investirea acesteia, in cazul in care conflictul solutionat este legat de o cauza succesorala pentru care nu s-a eliberat certificatul de mostenitor.”
18. La articolul 64, dupa alineatul (1) se introduce un nou alineat, alineatul (11), cu urmatorul cuprins:
„(11) Acordurile de mediere incheiate de parti, in cauzele/conflictele ce au ca obiect exercitiul drepturilor parintesti, contributia parintilor la intretinerea copiilor si stabilirea domiciliului copiilor, imbraca forma unei hotarari de expedient.”
„(5) Pentru solutionarea cauzelor penale in baza acordului incheiat ca rezultat al medierii, mediatorul este obligat sa transmita organului judiciar acordul de mediere si procesulverbal de incheiere a medierii in original si in format electronic daca partile au ajuns la o intelegere sau doar procesul-verbal de incheiere a medierii in situatiile prevazute la art. 56 alin. (1) lit. b) si c).”
„Art. 75. –
Art. II. – Prezenta lege intra in vigoare la 1 octombrie 2012, cu exceptia dispozitiilor art. 601 din Legea nr. 192/2006 privind medierea si organizarea profesiei de mediator, cu modificarile si completarile ulterioare, precum si cu modificarile si completarile aduse prin prezenta lege, care intra in vigoare la 6 luni de la data publicarii prezentei legi in Monitorul Oficial al Romaniei, Partea I.
Art. III. – Dispozitiile art. 17 alin. (4) si ale art. 18 alin. (1) din Legea nr. 192/2006 privind medierea si organizarea profesiei de mediator, cu modificarile si completarile ulterioare, precum si cu modificarile si completarile aduse prin prezenta lege, se aplica si mandatelor in exercitiu la data intrarii in vigoare a prezentei legi.
Art. IV. – In termen de 30 de zile de la data intrarii in vigoare a prezentei legi, Legea nr. 192/2006 privind medierea si organizarea profesiei de mediator, publicata in Monitorul Oficial al Romaniei, Partea I, nr. 441 din 22 mai 2006, cu modificarile si completarile ulterioare, precum si cu modificarile si completarile aduse prin prezenta lege, se va republica in Monitorul Oficial al Romaniei, Partea I, dandu-se textelor o noua numerotare.
Art. V. – In termen de 60 de zile de la republicarea Legii nr. 192/2006 privind medierea si organizarea profesiei de mediator in Monitorul Oficial al Romaniei, Partea I, Consiliul de mediere va adopta statutul profesiei de mediator si modificarile si completarile Regulamentului de organizare si functionare a Consiliului de mediere.
Tagged with:acord de medierelegeLegea 115/2012legea 192/2006litigiimediator
CSM despre proiectul de modificare a Legii privind medierea	27
Joi, 19 ianuarie 2012, Plenul Consiliului Superior al Magistraturii şi-a însuşit punctul de vedere al Direcţiei legislaţie, documentare şi contencios referitor la propunerea legislativă privind modificarea şi completarea Legii nr. 192/2006 privind medierea şi organizarea profesiei de mediator, urmare solicitării Ministerului Justiţiei.
Au fost indentificate o serie de cauze pentru care s-ar putea reglementa medierea obligatorie, printre care:
– in cazul infractiunilor cercetate la plangere prealabila, dupa formularea plangerii
– in cazul partajului de bunuri comune
– in litigiile intre profesionisti sa ramana doar medierea ca procedura prealabila.
Documentul prin care CSM isi exprima punctul de vedere, il puteti accesa la acest link
Tagged with:legea 192/2006mediereamedierea obligatorie
Ordinul MMFPS nr. 1.832/2011 – aprobarea Clasificarii ocupatiilor din Romania	09
Pentru cei care nu au aflat inca, in anexa Ordinului Ministerului Muncii, Familiei si Protectiei Sociale nr. 1.832/2011 privind aprobarea Clasificarii ocupatiilor din Romania, publicat in Monitorul Oficial al Romaniei, Partea I, Nr. 561, din 8 august 2011, regasim la:
– grupa majora 2- specialisti in diverse domenii de activitate,
– 24 – specialisti in domeniul administrativ-comercial,
– 243 – specialisti in vanzari, marketing si relatii publice,
– 2432 – specialisti in relatii publice,
– 243202 – mediator
Mediator Călina Sorescu	Blog la WordPress.com. Publică la Anulează